gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8300, del 22-05-2018 (2018/4934)

Extracte de la Resolució de 13 d'abril de 2018, de la rectora, per la qual es convoca i s'estableixen les bases reguladores del V Concurs Fotogràfic sobre Dona i Ciència «ConCiència't».
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8300

Data del DOGV
:   22-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4934


Data del document
:   13-04-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 13 d'abril de 2018, de la rectora, per la qual es convoca i s'estableixen les bases reguladores del V Concurs Fotogràfic sobre Dona i Ciència «ConCiència't». [2018/4934]  
BDNS (identif.): 399430.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions  
http://www.pap.minhap.gob.es/bdnstrans  
  
Primer. Beneficiaris  
Poden participar-hi les i els estudiants, el personal docent i investigador (PDI) i el personal d'administració i serveis (PAS) del Campus de Burjassot-Paterna de la Universitat de València.  
  
Segon. Objecte  
L'objectiu del concurs és promoure la igualtat de gènere en la nostra universitat mitjançant la realització de fotografies que mostren la temàtica de Dona i Ciència. En denominar el concurs «ConCiència't», volem fer reflexionar sobre la necessitat de treballar juntes i junts per a aconseguir la plena participació de les dones en la investigació i en la Ciència.  
  
  
Tercer. Bases reguladores  
Les bases íntegres es poden consultar al web   
http://go.uv.es/oJiUXi0  
i a la Base de dades nacional de subvencions, a través del web  
http://www.pap.minhap.gob.es/bdnstrans/es/index  
  
Quart. Quantia  
S'estableix un primer premi de 350,00 euros i un segon premi de 150,00 euros.  
La quantitat abonada com a premi estarà subjecta, si és procedent, a les retencions legalment establertes d'acord amb la legislació fiscal vigent.  
  
Cinqué. Termini de presentació de sol·licituds  
Les sol·licituds es podran presentar en un mes, a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV).  
  
València, 13 d'abril de 2018.- La rectora: M.ª Vicenta Mestre Escrivá.
Diari Oficial de la Generalitat Valenciana


Sumari del DOGV 8336, del 11-07-2018 (2018/6738)

Informació pública de la proposició juridicoeconòmica per al desenvolupament del Programa d'actuació integrada del sector I-3 Alasquer - Casa Badia del Pla general d'ordenació urbana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8336

Data del DOGV
:   11-07-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/6738


Data del document
:   05-07-2018

Organisme emissor
:   Ajuntament d'Alberic

Tipus de document
:   Anunci

Descriptors 

:   * Alberic
    * pla d'urbanisme
    * administració local

Informació pública de la proposició juridicoeconòmica per al desenvolupament del Programa d'actuació integrada del sector I-3 Alasquer - Casa Badia del Pla general d'ordenació urbana. [2018/6738]  
Per Resolució de data 5 de juliol de 2018, dictada per l'alcalde president de l'Ajuntament d'Alberic, s'ha disposat sotmetre a informació pública, pel termini de 20 dies hàbils, la proposició juridicoeconòmica presentada per Soler Hispania, SL, per al desenvolupament del Programa d'actuació integrada del sector I-3 Alasquer - Casa Badia del Pla general d'ordenació urbana del municipi d'Alberic, en règim de gestió pels propietaris, el qual comprén la documentació exigida en l'article 111 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP) i en l'annex de programació establit en el decret d'alcaldia de 27 de juliol de 2017.  
En aquest termini, comptat des de l'endemà a la publicació de l'anunci d'exposició pública en el Diari Oficial de la Generalitat Valenciana o des de la recepció de la notificació, si és posterior, podran formular-se al·legacions al contingut d'aquesta documentació, de conformitat amb el que es preveu en l'article 118 de la LOTUP en relació amb l'article 57.1.a d'aquesta. L'expedient administratiu es troba a la disposició dels interessats i ciutadans en general per al seu examen i consulta, de 09.00 a 14.00 hores, en el Servei d'Urbanisme de l'Ajuntament d'Alberic, podent consultar-se també el text íntegre en la pàgina web municipal www.alberic.es.  
  
Alberic, 5 de juliol de 2018.- L'alcalde: Antonio Carratalá Mínguez.
Diari Oficial de la Generalitat Valenciana


Sumari del DOGV 8281, del 25-04-2018 (2018/4030)

Informació pública del Projecte d'ordre de la Vicepresidència i Conselleria d'Igualtat i Polítiques Inclusives, per la qual es creen els premis projecte fi de grau en accessibilitat al medi físic i s'estableixen les seues bases reguladores.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4030


Data del document
:   20-04-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * cooperació administrativa

Informació pública del Projecte d'ordre de la Vicepresidència i Conselleria d'Igualtat i Polítiques Inclusives, per la qual es creen els premis projecte fi de grau en accessibilitat al medi físic i s'estableixen les seues bases reguladores. [2018/4030]  
  
La consulta pública prèvia a la redacció del Projecte d'ordre de la Vicepresidència i Conselleria d'Igualtat i Polítiques Inclusives ha estat substanciada. Amb l'esmentada ordre es creen els premis projecte fi de grau en accessibilitat al medi físic i se n'estableixen les bases reguladores. D'acord amb l'apartat 2 de l'article 133 de la Llei 39/2015, d'1 d'octubre, del procediment administratiu comú de les administracions públiques, la Sotssecretaria de la Vicepresidència i Conselleria d'Igualtat i Polítiques Inclusives inicia l'obertura d'un període d'audiència i informació públiques del Projecte d'ordre de la Vicepresidència i Conselleria d'Igualtat i Polítiques Inclusives, per la qual es creen els premis projecte fi de grau en accessibilitat al medi físic i se n'estableixen les bases reguladores, durant el termini de 7 dies hàbils, comptat a partir de l'endemà de la publicació d'aquest anunci en el Diari Oficial de la Generalitat Valenciana, amb l'objecte de donar audiència a la ciutadania afectada i demanar totes les aportacions addicionals que puguen fer-se per altres persones o entitats.  
El Projecte d'ordre es podrà consultar en la web de la Vicepresidència i Conselleria d'Igualtat i Polítiques Inclusives en l'apartat http://www.inclusio.gva.es/va/audiencia-publica-procesos-abiertos o en el portal de Transparència de la Generalitat (http://www.gvaoberta.gva. es). Les al·legacions, suggeriments o observacions podran ser remeses, per a la seua consideració, a la Subdirecció General de Planificació, Ordenació, Avaluació i Qualitat, a través del Registre General de la Vicepresidència i Conselleria d'Igualtat i Polítiques Inclusives, carrer de la Democràcia 77, Ciutat administrativa 9 d'Octubre'Torre 4, o per correu electrònic a la direcció sdg\_oobm@lwm.ph  
  
València, 20 d'abril de 2018.- El sotssecretari: Francesc Gamero Lluna.
Diari Oficial de la Generalitat Valenciana


Sumari del DOGV 8244, del 28-02-2018 (2018/1097)

Notificació de la sentència dictada en el procediment de separació contenciosa número 410/2017.
-----------------------------------------------------------------------------------------------

### Dades del document

Número de DOGV
:   8244

Data del DOGV
:   28-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1097


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el procediment de separació contenciosa número 410/2017.   
 [2018/1097]  
De: Shazia Cheema Tanveer.  
Procuradora: Francisca Marcilla Gallego.  
Contra: Ahmet Siddique Tanveer.  
Juan José Valdehita García, lletrat de l'Administració de justícia, del Jutjat de Primera Instància número 1 de Dénia (antic Mixt), faig saber que en aquest procediment de separació contenciosa número 410/2017 s'ha dictat una sentència en què consta com a demandant Shazia Tanveer i com demandat Ahmet Siddique Tanveer.  
D'acord amb la Instrucció 6/2012, de la Secretaria General de l'Administració de Justícia, queden les actuacions a l'oficina judicial a disposició dels interessats.  
El termini per a recórrer és de 20 dies comptat des de l'endemà d'haver sigut notificada, i caldrà haver dipositat 50 euros en el compte de consignacions del Jutjat, llevat que siga beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes que preveu la Llei orgànica de protecció de dades.  
  
Dénia, 6 de febrer de 2018.- El lletrat de l'Administració de justícia: Juan José Valdehita García.
Diari Oficial de la Generalitat Valenciana


Sumari del DOGV 8260, del 23-03-2018 (2018/1862)

Informació pública de l'Acord del Ple de 30 de novembre de 2017, d'aprovació del projecte de bandera municipal.
---------------------------------------------------------------------------------------------------------------

### Dades del document

Número de DOGV
:   8260

Data del DOGV
:   23-03-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/1862


Organisme emissor
:   Ajuntament de Vilar de Canes

Tipus de document
:   Anunci

Informació pública de l'Acord del Ple de 30 de novembre de 2017, d'aprovació del projecte de bandera municipal. [2018/1862]  
Aquest ajuntament, per acord del Ple municipal de data 30 de novembre de 2017, va aprovar el projecte de bandera municipal de Vilar de Canes segons la memòria que va ser encarregada al Consell Tècnic d'Heràldica i Vexil·lologia.  
L'expedient queda sotmés a informació pública per un termini de 20 dies, a comptar des de l'endemà de la publicació del present anunci en el Diari Oficial de la Generalitat Valenciana i en el tauler d'anuncis; al llarg d'aquest termini, els interessats podran presentar les al·legacions que estimen oportunes.  
  
Vilar de Canes, 15 de febrer de 2018.- L'alcalde, p. d.: José María Domínguez Rodríguez.
Diari Oficial de la Generalitat Valenciana


Sumari del DOGV 8263, del 28-03-2018 (2018/2107)

Informació pública de la dissolució i liquidació de la cooperativa.
-------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2107


Organisme emissor
:   Transrutier, SCOOP V.

Tipus de document
:   Anunci

Informació pública de la dissolució i liquidació de la cooperativa. [2018/2107]  
En l'Assemblea General Universal de data 31 de desembre de 2017, en el domicili social i amb l'assistència de tots els socis que formen la cooperativa, es va adoptar, d'acord amb el que estableixen els articles 36.6 i 81 del Decret legislatiu 2/2015, de 15 de maig, del Consell de la Generalitat Valenciana, pel qual s'aprova el text refós de la Llei de cooperatives de la Comunitat Valenciana, l'acord de dissolució i nomenament dels liquidadors de la societat.  
  
Oliva, 15 de febrer de 2018.- Els liquidadors: Blas Vicente Lloret Aranda, Inmaculada Cepeda Galayo i Paula Armengol Cardona.
Diari Oficial de la Generalitat Valenciana


Sumari del DOGV 8390, del 25-09-2018 (2018/8639)

Delegació i encàrrec efectuat per l'Ajuntament Beniferri en matèria de gestió i recaptació de determinades sancions administratives.
------------------------------------------------------------------------------------------------------------------------------------

### Dades del document

Número de DOGV
:   8390

Data del DOGV
:   25-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8639


Data del document
:   31-08-2018

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Delegació i encàrrec efectuat per l'Ajuntament Beniferri en matèria de gestió i recaptació de determinades sancions administratives. [2018/8639]  
En compliment del que disposa l'article 7.2 del Reial decret legislatiu 2/2004, de 5 de març, pel qual s'aprova el Text refós de la Llei reguladora de les hisendes locals, i l'article 11 de la Llei 40/2015, de règim jurídic del sector públic, es publica l'acceptació, mitjançant un decret del president de la Diputació Provincial d'Alacant de 31 d'agost de 2018, de la delegació i encàrrec efectuat per l'ajuntament que a continuació es detalla, en matèria de gestió i recaptació de determinades sancions administratives, les condicions generals del qual aprovades pel Ple provincial en la sessió d'1 d'octubre de 2009, figuren publicades en el Butlletí Oficial de la Província d'Alacant número 208, de 2 de novembre de 2009.  
  
Sancions per l'incompliment de deures, prohibicions o limitacions continguts en les ordenances municipals i en la normativa legal corresponent.  
  
Benferri  
· Ordenança municipal de convivència ciutadana.  
  
L'encàrrec i delegació realitzat a favor de la Diputació Provincial d'Alacant pel municipi de Benferri, produirà efecte des de l'endemà de la seua publicació en el Butlletí Oficial de la Província d'Alacant per un període de cinc anys, prorrogable per reconducció tàcita d'any en any, si cap de les parts manifesta expressament la seua voluntat en contra, i ho comunica a l'altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 31 d'agost de 2018.- El president: Cèsar Sánchez Pérez. El secretari en funcions: José Vicente Catalá Martí.
Diari Oficial de la Generalitat Valenciana


Sumari del DOGV 8379, del 10-09-2018 (2018/8286)

Notificació de la sentència dictada en el judici verbal número 2092/2017.
-------------------------------------------------------------------------

### Dades del document

Número de DOGV
:   8379

Data del DOGV
:   10-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8286


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici verbal número 2092/2017.  
 [2018/8286]  
Judici verbal. Desdonament precari número 2092/2017.  
De: Banco Santander, SA.  
Procurador: Félix Miguel Pérez Rayón.   
Contra: ocupants desconeguts de c/ Diego de Cárdenas, número 24, dta. d'Elx i Ricardo Ortuño Carretero.  
Fabiola Alonso Velázquez, lletrada de l'Administració de justícia, faig saber que en el judici a què es fa referència seguit en aquest jutjat s'ha dictat diligència d'ordenació de data 24 de juliol de 2018, s'ha acordat citar a termini Ricardo Ortuño Carretero i ocupants desconeguts de c/ Diego de Cárdenas, número 24. dta. d'Elx, ja que ha sigut negativa la pràctica de la diligència al domicili que consta en les actuacions del procés i es desconeix el seu parador.  
Se li fa saber que el text íntegre de la resolució es troba a la seua disposició en la Secretaria d'aquest jutjat i que aquesta resolució no és ferma i en contra podrà interposar recurs de reposició en el termini de 5 dies, davant d'aquest jutjat, i prèvia constitució del depòsit per a recórrer de 25 euros que establix la disposició addicional quinzena de la Llei orgànica del poder judicial.  
El contingut de l'edicte s'ajusta al que disposa la Instrucció 6/12 de la Secretaria de l'Administració de justícia.  
I a fi que servisca per a citar a termini de forma deguda Ricardo Ortuño Carretero i ocupants desconeguts de c/ Diego de Cárdenas, número 24, dta. d'Elx, expedisc aquest edicte.  
  
Elx, 24 de juliol de 2018.- La lletrada de l'Administració de justícia: Fabiola Alonso Velázquez.
Diari Oficial de la Generalitat Valenciana


Sumari del DOGV 8279, del 23-04-2018 (2018/3259)

Notificació de la sentència dictada en el judici ordinari número 66/2017
------------------------------------------------------------------------

### Dades del document

Número de DOGV
:   8279

Data del DOGV
:   23-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3259


Organisme emissor
:   Jutjat de Primera Instància Número 16 de València

Tipus de document
:   Edicte

Notificació de la sentència dictada en el judici ordinari número 66/2017 [2018/3259]  
Demandant: Recreativos Sureste Alicante, SL.  
Procuradora: Isabel Farinós Sospedra.  
Demandat: Eshoe Ehigiator.  
Amparo Justo Bruixola, lletrada de l'Administració de justícia del Jutjat de Primera Instància número 16 de València, mitjançant aquest edicte faig saber que, en aquest jutjat, s'ha acordat la publicació d'aquest acte de comunicació:  
Procediment: ordinari número 66/2017.  
Demandant: Recreativos Sureste Alicante, SL.  
Demandat: Eshoe Ehigiator.  
Acte processal que es publica: Sentència número 60/2018, de data 22 de febrer de 2018.  
Objecte: notificar sentència al demandat en situació de rebel·lia processal.  
Mode i termini d'impugnació: apel·lació en el termini de vint dies hàbils davant del jutjat que va dictar la resolució.  
El text íntegre de la resolució que es publica podrà ser consultat i/u obtindre una còpia en la secretaria d'aquest jutjat, en hores d'audiència.  
  
  
València, 22 de febrer de 2018.- La lletrada de l'Administració de justícia: Amparo Justo Bruixola.
Diari Oficial de la Generalitat Valenciana


Sumari del DOGV 8355, del 06-08-2018 (2018/7826)

DECRET 99/2018, de 27 de juliol, del Consell, de cessament de Josep Vicent Boira i Maiques com a secretari autonòmic d'Habitatge, Obres Públiques i Vertebració del Territori.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8355

Data del DOGV
:   06-08-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/7826


Data del document
:   27-07-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

DECRET 99/2018, de 27 de juliol, del Consell, de cessament de Josep Vicent Boira i Maiques com a secretari autonòmic d'Habitatge, Obres Públiques i Vertebració del Territori. [2018/7826]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta de la consellera d'Habitatge, Obres Públiques i Vertebració del Territori, prèvia deliberació del Consell, en la reunió de 27 de juliol de 2018,  
  
  
DISPOSE  
  
El cessament, amb efectes del 23 de juliol de 2018, de Josep Vicent Boira i Maiques com a secretari autonòmic d'Habitatge, Obres Públiques i Vertebració del Territori, agraint-li els serveis prestats.  
  
València, 27 de juliol de 2018  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques  
i Vertebració del Territori,  
MARÍA JOSÉ SALVADOR RUBERT
Diari Oficial de la Generalitat Valenciana


Sumari del DOGV 8219, del 24-01-2018 (2017/11669)

Notificació de la sentència dictada en el judici sobre delictes lleus número 27/2017.
-------------------------------------------------------------------------------------

### Dades del document

Número de DOGV
:   8219

Data del DOGV
:   24-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11912


Organisme emissor
:   Jutjat de Primera Instància i Instrucció Número 4 d'Alzira

Tipus de document
:   Edicte

Notificació de la sentència dictada en el judici sobre delictes lleus número 27/2017. [2017/11061]  
Antonio José Jiménez Hurtado, lletrat de l'Administració de Justícia del Jutjat de Primera Instància i Instrucció número 4 d'Alzira, faig saber que en aquest jutjat se segueix el judici de delicte lleu número 000027/2017 amb relació a una presumpta falta de furt (conductes diverses), on figura, com a intervinent, Alla Kovalona, en què es va dictar sentència en data 15 de març de 2017. La còpia íntegra d'aquesta sentència resta a disposició de la part en aquesta oficina judicial, i se li fa saber que, en contra, s'hi pot interposar un recurs d'apel·lació dins del termini de cinc dies comptadors des de la publicació d'aquest edicte.  
I atés que la part es troba en parador desconegut, expedisc aquest edicte, de conformitat amb el que estableix la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, a fi que li valga de notificació de forma deguda.  
  
Alzira, 12 de desembre de 2017.- El lletrat de l'Administració de justícia: Antonio José Jiménez Hurtado.